APSTIPRINU

Liepājas pirmsskolas izglītības

iestādes “Stārķis” vadītāja

\_\_\_\_\_\_\_\_\_\_\_ Anna Koliškina

2021.gada 05.februārī

Kārtība, kādā tiek nodrošinātas Covid-19 infekcijas izplatības

ierobežošanas prasības izglītības iestādē

*Izdota saskaņā ar Ministru kabineta 2020. gada 9.jūnija*

*noteikumu Nr.360 “Epidemioloģiskās drošības pasākumi*

*Covid-19 infekcijas izplatības ierobežošanai”,*

*MK 2020.gada 6.novembra rīkojumu Nr.655*

*“Par ārkārtējās situācijas izsludināšanu”*

*un 2021.gada 29.janvāra Liepājas pilsētas domes*

*Krīzes vadības grupas lēmumu Nr.4*

*“Par vadlīnijām Covid-19 infekcijas ierobežošanas*

*prasību ievērošanai Liepājas pilsētas iestādēs”*

**I.VISPĀRĪGIE JAUTĀJUMI**

1. Kārtība nodrošina vienotu kārtību Covid-19 infekcijas izplatīšanās ierobežošanu izglītības iestādē, kas ir saistoša visiem pirmsskolas iestāžu darbiniekiem un izglītojamo likumiskajiem pārstāvjiem (turpmāk – vecākiem) un izglītojamiem.
2. Kārtībā noteiktas higiēnas, distancēšanās prasības, izglītojamo un darbinieku veselības stāvokļa uzraudzības prasības, ka arī informēšanu par nepieciešamību sekot veselības stāvoklim, par Covid-19 simptomiem un individuāliem profilakses pasākumiem un rīcību.
3. Kārtības ievērošanas uzraudzību un kontroli veic iestādes vadītājs un medicīnas māsa vai ar rīkojumu iecelta atbildīgā persona. Atbildīgā persona informē vecākus un apmāca izglītojamos par higiēnas prasību ievērošanu un izpildi, personīgo atbildību par veselības stāvokļa uzraudzību, šajā kārtībā noteikto uzturēšanās kārtību un distancēšanās ievērošanu.
4. Iestādē netiek pieļauta personu ar elpceļu infekcijas slimību pazīmēm (drudzis, klepus, elpas trūkums) klātbūtne.
5. Iestādē netiek uzņemts bērns ar elpceļu infekcijas slimības pazīmēm.
6. Ar kārtību tiek iepazīstināti visi iestādes darbinieki, ko apliecina operatīvās sanāksmes protokols, un izglītojamo likumiskie pārstāvji, iepazīstinoties ar kārtību iestādes tīmekļa vietnē.
7. Ņemot vērā saslimstības rādītājus gan valstī kopumā, gan Liepājas pilsētā, līdz saslimstības rādītāju mazināšanas brīdim un kamēr spēkā valstī noteiktie ierobežojumi Covid-19 saslimstības mazināšanai, obligāti ievērojami visi Covid-19 izplatības novēršanas pamatprincipi.

**II. VESELĪBAS STĀVOKĻA UZRAUDZĪBA UN RĪCĪBA**

1. Izglītojamā veselības stāvokļa uzraudzība:
   1. Pirms ierašanās iestādē, izglītojamo veselības stāvokļa uzraudzība primāri balstās uz izglītojamā likumiskā pārstāvja atbildību.
   2. Izglītojamo likumiskajam pārstāvim jāizvērtē bērna veselības stāvoklis un ja bērnam novērojamas infekciju slimības pazīmes, īpaši augšējo elpceļu saslimšanas pazīmes, pieņemt lēmumu nevest bērnu uz iestādi. Ja izglītojamam raksturīgas alerģiskas reakcijas vai citas fizioloģiskas īpatnības, kas izpaužas līdzīgi augšējo elpceļu slimībām, mācību gada sākumā par to jāinformē iestādes atbildīgā persona, iesniedzot ārsta izziņu.
   3. Izglītojamais nedrīkst apmeklēt izglītības iestāde, ja kādam no ģimenes locekļiem, ar kuriem dzīvo kopā, vai grupā, kuru apmeklē bērns, piemērota stingra mājas karantīna un Slimību profilakses un kontroles centrs (turpmāk – SPKC) izglītojamo noteicis par kontaktpersonu. Apmeklējuma aizlieguma ilgumu nosaka SPKC.
   4. Ja izglītojamā mājsaimniecības loceklim noteikta 14 dienu pašizolācija un mājsaimniecības loceklim nav slimības pazīmju, izglītojamais drīkst apmeklēt izglītības iestāde. Ja pašizolācijā esošajai personai parādās slimības pazīmes, izglītojamais nedrīkst apmeklēt iestāde, kamēr nav noskaidrots slimības pazīmju iemesls.
   5. Izglītojamais nedrīkst apmeklēt iestāde 14 dienas pēc atgriešanās no valsts, pēc kuras apmeklēšanas atbilstoši SPKC norādījumiem jāievēro 14 dienu pašizolācija.
   6. Izglītojamā likumiskajam pārstāvim jānodrošina, ka tam līdzi ir sejas aizsegs, ko izmantot nepieciešamības gadījumā.
2. Izglītojamā veselības stāvokļa uzraudzība izglītības iestādē:
   1. Grupu skolotājs un iestādes medicīnas māsa pastiprināti pievērš uzmanību izglītojamo veselības stāvoklim.
   2. Ja izglītojamam, atrodoties iestādē parādās slimības pazīmes, medmāsa vai atbildīgā persona nodrošina izglītojamā izolāciju atsevišķā telpā. Ja šādas telpas nav, izglītojamais izolējams iestādes norādīta vietā, kur nav cilvēku kustība.
   3. Izglītojamais izmanto savu sejas aizsegu, ja tāda nav, to nodrošina iestāde.
   4. Iestādes medmāsa vai atbildīgā persona veic virspusēju bērna veselības stāvokļa novērtējumu, veicot ķermeņa temperatūras mērījumu un izjautā izglītojamo par viņa pašsajūtu.
   5. Ja tiek konstatēti nopietni veselības traucējumi, tiek izsaukta Neatliekamā medicīniskā palīdzība (turpmāk – NMP). Par minēto faktu tiek informēti izglītojamā likumiskie pārstāvji.
   6. Ja veselības stāvoklis nepieprasa NMP iesaisti, medicīnas māsa vai atbildīgā persona informē izglītojamā likumiskos pārstāvjus, vienojas par izglītojamā nokļūšanu mājās un informē par turpmāk veicamajiem obligātajiem soļiem (saziņa ar ģimenes ārstu, lai konstatētu slimības pazīmju cēloni. Ja slimības pazīmes cēlonis ir Covid-19, likumiskajiem pārstāvjiem par to nekavējoties jāinformē izglītības iestāde). Izglītojamo uz mājām nogādā vecāks vai ziņu kartiņā norādītā kontaktpersona. Izglītojamam jālieto sejas aizsegs.
   7. Pēc izglītojamā aiziešanas/aizvešanas atbildīgā persona dezinficē virsmas, kurām izglītojamais pieskaries, un izvēdina telpas.
   8. Ja slimības pazīmes novērojamas vairākiem izglītojamiem, ievēro izglītības iestādes infekciju slimību ierobežošanas kārtību, kā arī nekavējoties telefoniski informē SPKC Kurzemes reģionālās nodaļas epidemiologu.
   9. Izglītības iestādes atbildīgā persona, saņemot informāciju par to, ka izglītojamais inficējies ar Covid-19, ziņo par to Slimību profilakses un kontroles centra Kurzemes reģionālajai nodaļai, Izglītības pārvaldei un sastāda saslimušās personas kontaktpersonu sarakstu saskaņā ar SPKC noteiktiem kritērijiem.
   10. Par kontaktpersonām tiek atzītas visas personas, ar kurām inficētā persona pēdējo divu dienu laikā pirms inficētās personas saslimšanas pazīmju parādīšanās bijusi vienā telpā ilgāk par 15 minūtēm. Kontaktpersonu sarakstā jānorāda identificēto kontaktpersonu vārds, uzvārds, personas kods, Covid-19 pozitīvās personas vārds, uzvārds, ar kuru būts kontaktā, un pēdējā kontakta diena. Kontaktpersonām tiek noteikta mājas karantīnām kurus ilgumu nosaka SPKC vai personas ģimenes ārsts.
   11. Pēc kontaktpersonu saraksta sastādīšanas atbildīgā persona sarakstu nosūta uz e-pastu [kontaktpersona@spkc.gov.lv](mailto:kontaktpersona@spkc.gov.lv), informē kontaktpersonas vai viņu likumiskos pārstāvjus un ziņo par kontaktpersonu skaitu Liepājas pilsētas pašvaldības iestādes “Liepājas pilsētas izglītības pārvalde” atbildīgajai personai.
   12. Ja izglītības iestādes, izglītojamam vai darbiniekam SPKC noteicis obligātus pretepidēmijas pasākumus, izglītības iestādes par šo faktu un turpmāko rīcību nekavējoties informē Izglītības kvalitātes valsts dienestu.
   13. Ja izglītojamam tiks apstiprināta Covid-19 infekcija, epidemioloģisko izmeklēšanu un izglītības iestādes turpmāko rīcību noteiks SPKC.
   14. Izglītojamais iestādē var atgriezties pēc pilnīgas atveseļošanās ar ģimenes ārsta zīmi par atbilstošu veselības stāvokli.
3. Darbinieku veselības stāvokļa uzraudzība:
   1. Darbinieka veselības stāvokļa uzraudzība primāri balstās uz paša darbinieka atbildību.
   2. Darbinieki tiek aicināti vērot savu veselības stāvokli un nenākt uz darbu, ja novērojamas infekciju slimības pazīmes, jo īpaši augšējo elpceļu saslimšanas pazīmes, par to informējot darba devēju.
   3. Darbinieki lieto sejas masku visas darba dienas laikā. Ņemot vērā šī brīža saslimstības rādītājus un epidemiologu norādījumus, nedrīkst lietot vizierus. Sejas maskas katram darbiniekam nodrošina valsts.
   4. Ja, atrodoties iestādē, darbiniekam parādās slimības pazīmes (drudzis, klepus, elpas trūkums), darbinieks par to ziņo atbildīgajai personai un dodas mājās. Darbinieka pienākums ir sazināties ar ģimenes ārstu, lai noskaidrotu slimības pazīmju iemeslus.
   5. Pēc darbinieka došanās mājās, atbildīgā persona dezinficē virsmas, kurām darbinieks pieskaries, un izvēdina telpas.
   6. Izglītības iestādes atbildīgā persona, saņemot informāciju par to, ka darbinieks inficējies ar Covid-19, ziņo Liepājas pilsētas pašvaldības iestādes “Liepājas pilsētas Izglītības pārvalde” atbildīgajai personai.
   7. Ja darbiniekam tiks apstiprināta COVID-19 infekcija, epidemioloģisko izmeklēšanu un izglītības iestādes turpmāko rīcību noteiks Slimību profilakses un kontroles centrs.
   8. Darbinieks izglītības iestādē var atgriezties pēc pilnīgas atveseļošanās ar ģimenes ārsta zīmi par atbilstošu veselības stāvokli.

**III.DISTANCĒŠANĀS PRASĪBAS**

1. Obligāti ievērojams epidemioloģiskas drošības pamatprincips. Pastiprinātas plūsmu nodalīšanas prasības.
2. Nav pieļaujama nepiederošu personu klātbūtne iestādes telpās bez iepriekšēja saskaņojuma.
3. Nav pieļaujama izglītojamo un likumisko pārstāvju drūzmēšanos iestādes teritorijā.
4. Lai nepieļautu liela cilvēku skaita drūzmēšanos koplietošanas telpās (garderobes, koridori, zāle u.c.) plānot un kontrolēt izglītojamo un vecāku plūsmu šajās vietās.
5. Iestādes darbiniekiem, izglītojamiem, likumiskajiem pārstāvjiem redzamās vietās izvietot skaidri salasāmu norādi ievērot 2 m distanci no pārējām personām.
6. Lai nodrošinātu izglītojamo grupu distancēšanos iestādē, ievērojot izglītojamo grupu skaitu, var īstenot dažādus mācību procesa organizēšanas modeļus.
7. Distancēšanās prasības koplietošanas gaiteņos:

16.1. Vienai pirmsskolas izglītības iestādes grupai nav jāievēro distancēšanās;

16.2. Ja izglītojamo grupu veido vairākas iestādes grupas izglītojamie, var ievērot minimālās distancēšanās prasības;

1. Distancēšanās iestādes ģērbtuvēs:
   1. Ņemot vērā, ka inficēšanās ir iespējama, ja personu cieša saskare telpās pārsniedz 15 minūtes, ģērbtuves var izmantot kā ierasts, pārbaudot, vai vecāki tajās neuzturas ilgāk kā nepieciešams, lai pārģērbt bērnu.
2. Distancēšanās iestādes zālē:
   1. Zāle vienlaikus izmanto viena izglītojamo grupa.
   2. Nākamā izglītojamo grupa zālē neienāk, kamēr iepriekšējā nav zāli atstājusi un nav veikti dezinfekcijas pasākumi.
3. Ja izglītības iestādē pasliktinās epidemioloģiskā situācija, izglītības iestāde maina darba organizāciju, izdodot rīkojumu un informē par to Liepājas pilsētas Izglītības pārvaldi, Izglītības kvalitātes dienestu un vecākus.

**IV. HIGIĒNA**

1. Iestādē izvieto infografikas par higiēnas prasību ievērošanu.
2. Iestāde nodrošina iespēja darbiniekiem un izglītojamiem ievērot roku higiēnu – nodrošinot silto ūdeni, ziepes, individuāli lietojamos roku slaucīšanas līdzekļus. Ja iestādē nav pieejams silts ūdens, iestāde nodrošina spirtu saturošus roku dezinfekcijas līdzekļiem, kas satur vismaz 70% etanola, kā arī apmāca darbiniekus un izglītojamos tos lietot. Izglītojamie un darbinieki lieto tikai personīgos rakstāmpiederumus un individuāli lietojamus mācību piederumus.
3. Iestāde nodrošina regulāru telpu vēdināšanu pēc apstiprinātā grafika.
4. Iestāde regulāri veic telpu tīrīšanu, izmantojot tīrīšanas dezinfekcijas līdzekļus.
5. Iestādes atbildīgai personai regulāri jāveic biežāk lietojamo virsmu (durvju rokturi, kāpņu margas, galdu virsmas, krēslu margas, virsmas labierīcībās) dezinfekcija.
6. Pirmsskolas izglītības iestāde darbinieki mācību procesa laikā un ārpus tā lieto sejas maskas.
7. Darbinieki darbavietās, ja telpā atrodas vairāk par vienu personu, lieto mutes un degunu aizsegus.
8. Sejas maskas var nelietot tikai personas ar acīmredzamiem kustību traucējumiem vai psihiskās veselības traucējumiem, kuru dēļ personai trūkst spēju vai iemaņu masku lietošanai.
9. Izglītības iestādes medicīniska māsa (atbildīgā persona) visus izglītojamos apmāca par higiēnas prasību ievērošanu un atbilstošu izpildi, personīgo atbildību par veselības stāvokļa uzraudzību, iestādē noteikto uzturēšanās kārtību un distancēšanās ievērošanu.

**V. IZGLĪTĪBAS IESTĀDEI NEPIEDEROŠAS PERSONAS**

24. Nav pieļaujama nepiederošu personu atrašanās iestādē bez iepriekšēja saskaņojuma.

25. Ja mācību procesā vai papildu nodarbībās iesaistās persona, kas ikdienā nestrādā iestādē, tad iestādes atbildīgā persona pārliecinās, ka personai nav slimību pazīmju un izmēra personas temperatūru.

26. Ārpus mācību procesa laika iestāde var izīrēt telpas iestādei nepiederošām personām, pārliecinoties ka personai nav slimību pazīmju, izmēra personas temperatūru un pēc tam tiek veikta telpu vēdināšana.

**VI. NOSLĒGUMA JAUTĀJUMI**

27. Kārtība tiek publicēta iestādes mājas lapā lpii-starkis.lv, kā arī Liepājas pilsētas pašvaldības mājaslapā liepaja.lv pieejamas Vadlīnijas Covid-19 infekcijas ierobežošanas pamatprincipu un no tiem izrietošo prasību ievērošanai Liepājas pilsētas izglītības iestādēs.